**Balatonföldvár Város Önkormányzata Képviselő-testületének**

**.../.... (...) önkormányzati rendelete**

**a helyi szociális ellátásokról szóló 6/2021. (VI.11.) önkormányzati rendelet módosításáról**

Balatonföldvár Város Önkormányzatának Képviselő-testülete a szociális igazgatásról és a szociális ellátásról szóló 1993. évi III. törvény 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:

**1. §**

A helyi szociális ellátásokról szóló 6/2021. (VI. 11.) önkormányzati rendelet 8. § (2) bekezdés g) pontja helyébe a következő rendelkezés lép:

*(Települési támogatás)*

„*g)* bölcsőde-, óvoda- és iskolakezdési támogatásra”

*(adható.)*

**2. §**

(1) A helyi szociális ellátásokról szóló 6/2021. (VI. 11.) önkormányzati rendelet 15. § (1) bekezdése helyébe a következő rendelkezés lép:

„(1) Amennyiben az önkormányzat költségvetése lehetővé teszi, a képviselő-testület pénzbeli bölcsőde-, óvoda- és iskolakezdési támogatást nyújt a törvényes képviselő részére, amennyiben

*a)* bölcsődés,

*b)* óvodás,

*c)* általános iskolás vagy

*d)* az első szakképesítés vagy az érettségi megszerzéséig középfokú iskolai tanulmányokat nappali rendszerű oktatás keretében folytató

gyermeket nevel.”

(2) A helyi szociális ellátásokról szóló 6/2021. (VI. 11.) önkormányzati rendelet 15. § (5) és (6) bekezdése helyébe a következő rendelkezések lépnek:

„(5) A tárgyévre vonatkozó támogatás megállapításáról a Humán Bizottság hoz döntést, az eljárás az (1) bekezdés a)–c) pontja szerinti esetben hivatalból, az (1) bekezdés d) pontja szerinti esetben kérelemre indul.

(6) A (1) bekezdés d) pontja szerinti esetben a kérelemhez mellékelni kell a tanulói jogviszony fennállásáról szóló igazolást és a kérelmező nyilatkozatát, mely szerint a tanulmányok az első szakképesítés vagy az érettségi megszerzésére irányulnak.”

**3. §**

Ez a rendelet 2024. július 1-jén lép hatályba.

Balatonföldvár, 2024. április 25.

**Holovits György Huba Dr. Törőcsik Gabriella**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2024. április 26. napján.

**Dr. Törőcsik Gabriella**

**jegyző**